Document ID: 32008R1250

KOMISSION ASETUS (EY) N:o 1250/2008,
annettu 12 päivänä joulukuuta 2008,
asetuksen (EY) N:o 2074/2005 muuttamisesta ihmisravinnoksi tarkoitettujen kalastustuotteiden, elävien simpukoiden, piikkinahkaisten, vaippaeläinten ja merikotiloiden tuontia koskevien todistusvaatimusten osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 25 artiklan a ja d alakohdan,
ottaa huomioon elintarvikehygieniasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 852/2004 (2) ja erityisesti sen 12 artiklan,
ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (3) ja erityisesti sen 9 artiklan,
ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (4) ja erityisesti sen 16 artiklan,
ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (5) ja erityisesti sen 63 artiklan
sekä katsoo seuraavaa:
(1)
Euroopan parlamentin ja neuvoston asetuksen (EY) N:o 853/2004 soveltamisalaan kuuluvia tuotteita sekä Euroopan parlamentin ja neuvoston asetusten (EY) N:o 854/2004 ja (EY) N:o 882/2004 mukaisen virallisen valvonnan järjestämistä koskevien täytäntöönpanotoimenpiteiden vahvistamisesta, poikkeuksen tekemisestä Euroopan parlamentin ja neuvoston asetukseen (EY) N:o 852/2004 sekä asetusten (EY) N:o 853/2004 ja (EY) N:o 854/2004 muuttamisesta 5 päivänä joulukuuta 2005 annetun komission asetuksen (EY) N:o 2074/2005 (6) liitteen VI lisäyksessä IV ja lisäyksessä V on terveystodistuksen mallit ihmisravinnoksi tarkoitettujen kalastustuotteiden ja simpukoiden tuontia varten.
(2)
Neuvoston direktiivissä 2006/88/EY sekä direktiivin 2006/88/EY täytäntöönpanosta vesiviljelyeläinten ja niistä saatavien tuotteiden markkinoille saattamista ja yhteisöön tuontia koskevien edellytysten ja todistusvaatimusten osalta ja tartunnanlevittäjälajien luettelon vahvistamiseksi annettu 12 päivänä joulukuuta 2008 annetussa komission asetuksessa (EY) N:o 1251/2008 (7) säädetään eläinten terveyttä koskevista vaatimuksista, joita sovelletaan ihmisravinnoksi tarkoitettujen vesiviljelyeläinten ja niistä saatavien tuotteiden markkinoille saattamiseen ja tuontiin.
(3)
Nämä säännökset sisältävät direktiivin 2006/88/EY liitteessä IV olevassa II osassa luetelluille vesieläintaudeille alttiisiin lajeihin kuuluvien vesiviljelyeläinten ja niistä saatavien tuotteiden tiettyihin eriin sovellettavia tuontirajoituksia sekä kuljetusta koskevia vaatimuksia.
(4)
Asetuksen (EY) N:o 2074/2005 todistusmallit pitäisi muuttaa vastaamaan direktiivin 2006/88/EY ja asetuksen (EY) N:o 1251/2008 vaatimuksia.
(5)
Asetuksen (EY) N:o 853/2004 liitteessä III olevan VII jakson eläviä simpukoita koskevia erityisvaatimuksia sovelletaan myös eläviin piikkinahkaisiin, vaippaeläimiin ja merikotiloihin. Siksi ihmisravinnoksi tarkoitettujen elävien simpukoiden tuontitodistuksen soveltamisalaa on syytä laajentaa siten, että se kattaa myös elävät piikkinahkaiset, elävät vaippaeläimet ja elävät merikotilot.
(6)
Sen vuoksi asetusta (EY) N:o 2074/2005 olisi muutettava.
(7)
On aiheellista ottaa käyttöön siirtymäkausi, jotta jäsenvaltiot ja teollisuus voivat toteuttaa tarvittavat toimenpiteet voidakseen noudattaa tässä asetuksessa vahvistettuja uusia vaatimuksia.
(8)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 2074/2005 muuttaminen
Muutetaan asetus (EY) N:o 2074/2005 tämän asetuksen liitteen mukaisesti.
2 artikla
Siirtymäkauden toimenpiteet
1. Siirtymäkautena 30 päivään kesäkuuta 2009 asti yhteisöön saa tuoda eriä, joille on myönnetty asetuksessa (EY) N:o 2074/2005, sellaisena kuin se on muutettuna asetuksella (EY) N:o 1664/2006, vahvistetun mallin mukainen terveystodistus.
2. Siirtymäkautena 31 päivään heinäkuuta 2010 asti yhteisöön saa tuoda seuraavia eriä, joille on myönnetty asetuksessa (EY) N:o 2074/2005, sellaisena kuin se on muutettuna asetuksella (EY) N:o 1664/2006, vahvistetun mallin mukainen terveystodistus:
a)
kalastustuotteiden eriä, joihin ei sovelleta asetuksen (EY) N:o 2074/2005, sellaisena kuin se on muutettuna tällä asetuksella, liitteen VI lisäyksen IV mukaisen terveystodistuksen mallin II osassa olevaa eläinten terveyttä koskevaa vakuutusta, kuten kyseisen II osan huomautuksessa 2 todetaan;
b)
elävien simpukoiden, piikkinahkaisten, vaippaeläinten ja merikotiloiden eriä, joihin ei sovelleta asetuksen (EY) N:o 2074/2005, sellaisena kuin se on muutettuna tällä asetuksella, liitteen VI lisäyksen V mukaisen terveystodistuksen mallin II osassa olevaa eläinten terveyttä koskevaa vakuutusta, kuten kyseisen II osan huomautuksessa 2 todetaan.
3 artikla
Voimaantulo
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2009.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä joulukuuta 2008.

Labels: 0
3
6